רות סירקיס

[שמאל|ממוזער|150px|סמל ה[מותג "רות סירקיס"]]
**רות סירקיס** (נולדה ב-12 במאי 1937) היא מחברת ומוציאה לאור של ספרי בישול בישראל, מחלוצי הספרות הקולינרית בישראל ובין התורמים להתפתחות התרבות הקולינרית בה. מאמריה וספריה של סירקיס תרמו להעלאת המודעות לתרבות האוכל, והתחילו סוגה של ספרי בישול ישראלים בעלי דגש על עיצוב וכתיבה בהירה ומדויקת. ספרי הבישול בהוצאתה הפכו פופולריים בבתים בישראל.

## ביוגרפיה
רות סירקיס נולדה בשנת 1937 בתל אביב להורים ילידי פולין שעלו לארץ בשנות ה-30 מתוך ציונות. את שירותה בצה"ל עשתה כמש"קית ת"ש בתותחנים. היא בוגרת האוניברסיטה העברית בירושלים בעבודה סוציאלית ואף עבדה כעובדת סוציאלית במשך תקופה קצרה.

זמן קצר לאחר תום לימודיה האקדמיים נסעה עם בעלה, רפי סירקיס, לבוסטון, לצורך לימודיו לתואר שני בהנדסה. בתקופה זאת, שהתה זמן רב בביתם עקב הריונה, וכך, שאבה השראה מתוכניות הטלוויזיה של ג'וליה צ'יילד, בהן נהגה צ'יילד ללמד בישול לעקרות בית אמריקאיות. לאחר שובה של סירקיס לישראל עם תום תקופת הלימודים, הציגה בפני חבריה סדרת צילומים שצילם בעלה, ובהם תבשילים שבישלה במהלך השהות בארצות הברית. החברים עודדו אותה לפנות למו"לים כדי להוציא ספר שיאגד את בישוליה, אולם משנתקלה בטומי לפיד שהקים באותה עת את הירחון לנשים "את" מבית "מעריב", סיכם עמה לפיד שבמקום ספר, תכתוב במגזין החדש. כך, ב-1967 החלה בפרסום מאמרים וכעבור זמן קצר כתבה וערכה את מדור הבישול בירחון.

בשנים 1968–1972 התגוררה בלוס אנג'לס במסגרת שירות דיפלומטי של בעלה. בתקופה זו כתבה טור מתכונים שבועי שהתפרסם בעשרות עיתונים יהודיים אמריקניים מחוף אל חוף, והוציאה לאור שני ספרי בישול באנגלית, שהתמקדו בבישול יהודי וישראלי: **'A Taste of Tradition: The How and Why of Jewish Gourmet Holiday Cooking'' (1972) ו-''Popular Food From Israel'' (1975).

בין השנים [[1973]]–[[1980]] הגישה ב[[רדיו]] פינת מתכונים פופולרית בשם "[[מהמטבח באהבה]]" בתוכנית "כאן בבית" ב[[רשת ב']] של [[קול ישראל]].

ספרה המפורסם ביותר, "**מהמטבח באהבה**" ראה אור ב-[[1975]]. הספר, שנכתב לאחר השהות מחוץ לישראל, הביא לקהל הישראלי מהנעשה בעולם בתחום ה[[קולינריה]] וגרם למהפך בתרבות הקולינרית בארץ. הספר חידש ובלט בפישוט ופירוט ה[[מתכון|מתכונים]] לשלבים קלים לביצוע, בעיצוב שכלל צילומים ואיורים רבים שהקלו על המשתמש, ובמבוא מפורט כיצד לתכנן ארוחות, אירוח וכדומה. הספר זכה להצלחה מיידית, ומאז נדפסו יותר מ-90 [[מהדורה|מהדורות]] ונמכרו מאות אלפי עותקים.

ספרה "**המטבח הסיני**" ([[1979]]) היה הספר הראשון בעברית בתחום ה[[מטבח סיני|מטבח הסיני]]. ייחודו של הספר היה במתכונים [[כשרות|כשרים]] המבוססים על חומרי גלם זמינים בישראל באותה תקופה.

בשנת [[1983]] הקימה סירקיס חברת [[הוצאה לאור]] בשם "ר. סירקיס מוציאים לאור בע"מ". במסגרת זו ראו אור כ-100 ספרים, רובם ספרי בישול, אך גם [[ספרות ילדים|ספרי ילדים]], ספרי בית ומשפחה וספרי [[עשה זאת בעצמך]]. חלק מהספרים שראו אור הם ספרי-מקור ואחרים, [[תרגום|מתורגמים]] ומעובדים משפות שונות. כמה מהספרים המקוריים זכו בפרסי עיצוב בארץ ומחוצה לה, ואף הוצגו בתערוכות ברחבי העולם.

בסוף שנת [[2002]] החלה להפיק [[מגזין]] אוכל שבועי ב[[אינטרנט]] בשם "מהמטבח באהבה" המיועד למנויים, ובו חדשות קולינריות, מתכונים, צילומי המאכלים וגם סרטי וידאו המדגימים את הכנת המנות.

רבים מספריה הם [[רב-מכר|רבי-מכר]], שהודפסו בעשרות מהדורות והפכו לנכסי צאן ברזל במטבח הישראלי. מראשית כתיבתה, הקפידה על כך שכל המתכונים בכתביה יהיו [[כשרות|כשרים]].

סירקיס מרבה לנסוע ברחבי העולם, ועל חוויותיה והתנסויותיה היא מפרסמת מאמרים ומתכונים. ב[[העשור השני של המאה ה-21|עשור השני של המאה ה-21]] היא עוסקת בניהול פעיל של ההוצאה לאור שלה ובכתיבת מאמרים וספרים.

סירקיס מתגוררת בשכונת [[רמת אביב]] ב[[תל אביב]]. היא הייתה נשואה לרפאל סירקיס, איש [[הייטק]], עד לפטירתו בספטמבר 2025. היא אם לשלושה: תמי סירקיס-אקרמן (מרצה בנושא מזון ומחברת ספרי בישול), ד"ר [[נורית סירקיס בנק]] ([[אוצר (מקצוע)|אוצרת תערוכות]]) ודני סירקיס.

== הוקרה לה זכתה ==
* 2015: [[יקיר העיר תל אביב-יפו|יקירת העיר תל אביב-יפו]].
* 2018: פרס מפעל חיים על תרומתה לקולינריה הישראלית בטקס פרסי האוכל של Time Out.
* אפריל 2024: קיבלה פרס מפעל חיים בטקס חלוקת פרסי המטבח הישראלי.

בשיר "טוחנים טוחנים", אותו כתב [[עוזי חיטמן]], הבעל מספר שכדי להכין תבשיל הוא עיין בספר בישול של סירקיס.

==מספריה==
* **מהמטבח באהבה** ([[1975]])
* **ילדים מבשלים** (1975)
* **המטבח הסיני** ([[1979]])
* **מהמטבח בהנאה** ([[1982]])
* **פפריקה** (בשיתוף עם [[טומי לפיד]]) ([[1986]])
* **מהמטבח בקלי קלות** ([[2001]])
* **פשטידות עולמיות** ([[2002]])
* **סלטים עולמיים** ([[2003]])
* **מהמטבח בבריאות** ([[2005]])
* **משווייץ באהבה**: ארבעה מטבחים בצלחת אחת ([[2011]])
* **ארוחות חגיגיות*': מאכלים ביתיים, קלים ובריאים ([[2013]])

<div class="mw-content-ltr">
* *A Taste of Tradition: The How and Why of Jewish Gourmet Holiday Cooking* (1972)
* *Popular Food From Israel'' (1975)


## קישורים חיצוניים

* רות סירקיס: מהמטבח באהבה (מגזין אינטרנט)
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* מילים לשיר: ׳טוחנים טוחנים׳ באתר ׳שירונט׳.

## הערות שוליים

*
קטגוריה:מחברות ספרי בישול ישראליות
קטגוריה:מחברי ספרי בישול ישראלים
קטגוריה:מו"ליות ישראליות
קטגוריה:מו"לים ישראלים
קטגוריה:בוגרות בית הספר בלפור (תל אביב)
קטגוריה:בוגרי בית הספר בלפור (תל אביב)
קטגוריה:בוגרות תיכון עירוני א' (תל אביב)
קטגוריה:בוגרי תיכון עירוני א' (תל אביב)
קטגוריה:בוגרות האוניברסיטה העברית בירושלים: עבודה סוציאלית
קטגוריה:בוגרי האוניברסיטה העברית בירושלים: עבודה סוציאלית
קטגוריה:סגל מעריב
קטגוריה:יקירות תל אביב-יפו לשנת 2015
קטגוריה:עיתונאיות ישראליות
קטגוריה:עיתונאים ישראלים
קטגוריה:ישראליות שנולדו ב-1937
קטגוריה:ישראלים שנולדו ב-1937